Diari Oficial de la Generalitat Valenciana


Sumari del DOGV 8673, del 08-11-2019 (2019/10976)

RESOLUCIÓ de 31 d'octubre de 2019, del conseller de Política Territorial, Obres Públiques i Mobilitat, per la qual s'amplia el termini de consultes i participació pública de la proposta del Programa de paisatge en sòls de l'Albufera de València afectats pel Pla d'acció territorial de la infraestructura verda del litoral de la Comunitat Valenciana (PATIVEL).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10255


Data del document
:   31-10-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * València
    * pla d'urbanisme

RESOLUCIÓ de 31 d'octubre de 2019, del conseller de Política Territorial, Obres Públiques i Mobilitat, per la qual s'amplia el termini de consultes i participació pública de la proposta del Programa de paisatge en sòls de l'Albufera de València afectats pel Pla d'acció territorial de la infraestructura verda del litoral de la Comunitat Valenciana (PATIVEL). [2019/10426]  
  
Per mitjà de la Resolució de 2 de setembre de 2019 es va acordar sotmetre a consultes i participació pública la proposta de Programa de paisatge en sòls de l'Albufera de València inclosos en l'àmbit del PATIVEL, durant un període de 45 dies. S'ha publicat en el Diari Oficial de la Generalitat Valenciana de 29 de setembre de 2019 (núm. 5644) i en un diari no oficial de 26 de setembre de 2019 (Levante).  
  
Amb la finalitat de facilitar l'anàlisi de les mesures previstes en la proposta de programa de paisatge i procurar la màxima participació de les poblacions afectades, amb caràcter previ a la definició del document definitiu d'aquest programa, es considera convenient ampliar del termini de consultes i participació pública inicialment establit.  
  
L'article 32 de la Llei 39/2015, d'1 d'octubre, del procediment administratiu comú de les administracions públiques, disposa que les administracions podran concedir d'ofici o a petició dels interessats una ampliació dels terminis establits que no excedisca de la meitat d'aquests, si les circumstàncies ho aconsellen i amb això no es perjudiquen drets de tercers, resolc:  
  
Primer  
Ampliar el termini de consultes i participació i informació pública del Programa de paisatge en sòls de l'Albufera de València inclosos en l'àmbit del PATIVEL durant un període de 22 dies hàbils.  
  
Segon  
Ordenar la publicació de la present resolució en el Diari Oficial de la Generalitat Valenciana i en un periòdic de gran difusió a la província de València.  
  
València, 31 d'octubre de 2019.- El conseller de Política Territorial, Obres Públiques i Mobilitat: Arcadi España García.